વડાપ્રધાન શ્રી નરેન્દ્રભાઇ મોદી હંમેશા કહે છે કે, પાણી પરમાત્માનો પ્રસાદ છે તેનો વિવેકપૂર્ણ ઉપયોગ થવો જોઇએ તેમ જણાવતાં મંત્રીશ્રીએ કહ્યું હતું કે, છેલ્લા દોઢ-બે દાયકાથી જળ સંચય, જળ વ્યવસ્થાપન અને જળ વિતરણનો ત્રિપાખિંયો વ્યૂહ અપનાવી ગુજરાતે પાણીનું પાણીદાર આયોજન કર્યું છે. સુજલામ સુફલામ જળ સંચય અભિયાનમાં ગુજરાતની વિરાટ જનશક્તિ સ્વયંભૂ જોડાઇ રાજ્ય સરકાર સાથે ખભે ખભા મિલાવી જળ સંગ્રહની કામગીરી કરી હતી. આ અભિયાન હેઠળ પંચમહાલ જિલ્લામાં ૧૩૮૨ કામો સામે ૧૪૨૨ કામો પૂર્ણ કરી જિલ્લાની ૨.૩૦ લાખ ઘનમીટર જળ સંગ્રહની શક્તિમાં વધારો કર્યો છે.